CELEX: 52011PC0716
Language: el
Date: 2011-10-31
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση της Ευρωπαϊκής Ένωσης σχετικά με την απόφαση του Γενικού Συμβουλίου του ΠΟΕ ως προς την επέκταση της απαλλαγής του ΠΟΕ με σκοπό να εφαρμοστεί το αυτόνομο εμπορικό προτιμησιακό καθεστώς της ΕΕ για τα Δυτικά Βαλκάνια

|

52011PC0716

	ΑΙΤΙΟΛΟΓΙΚΗ ΕΚΘΕΣΗΤο 2010 η Ευρωπαϊκή Ένωση (ΕΕ) ξεκίνησε τη διαδικασία ανανέωσης του αυτόνομου προτιμησιακού καθεστώτος για τα Δυτικά Βαλκάνια έως τις 31 Δεκεμβρίου 2015. Η αναγκαία νομοθετική διαδικασία για την έγκριση της ανανέωσης του καθεστώτος έχει πλέον ολοκληρωθεί.Για να επιτρέπεται στην ΕΕ να χορηγεί προτιμησιακή μεταχείριση όσον αφορά την εφαρμογή αυτόνομου προτιμησιακού καθεστώτος στα Δυτικά Βαλκάνια χωρίς να είναι υποχρεωμένη να επεκτείνει την ίδια προτιμησιακή μεταχείριση στα ομοειδή προϊόντα οποιουδήποτε άλλου μέλους του ΠΟΕ, η ΕΕ πρέπει να υποβάλει αίτηση για την παράταση της απαλλαγής από τις διατάξεις της ΓΣΔΕ 1994 άρθρο I:1 έως τις 31 Δεκεμβρίου 2016.1.  2011/0316 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση της Ευρωπαϊκής Ένωσης σχετικά με την απόφαση του Γενικού Συμβουλίου του ΠΟΕ ως προς την επέκταση της απαλλαγής του ΠΟΕ με σκοπό να εφαρμοστεί το αυτόνομο εμπορικό προτιμησιακό καθεστώς της ΕΕ για τα Δυτικά ΒαλκάνιαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,Έχοντας υπόψη την πρόταση της Ευρωπαϊκής Επιτροπής,Εκτιμώντας τα ακόλουθα:2.  Η Ευρωπαϊκή Ένωση έχει εκδώσει νομοθεσία με την οποία ανανεώνεται το αυτόνομο προτιμησιακό καθεστώς για τα Δυτικά Βαλκάνια έως τις 31 Δεκεμβρίου 2015. Ελλείψει απαλλαγής από τις υποχρεώσεις που υπέχει η Ευρωπαϊκή Ένωση δυνάμει του άρθρου Ι παράγραφος 1 της Γενικής Συμφωνίας Δασμών και Εμπορίου 1994 (ΓΣΔΕ 1994), η μεταχείρηση που προβλέπετεαι στο αυτόνομο προτιμησιακό καθεστώς θα χρειαστεί να επεκταθεί σε όλα τα άλλα μέλη του ΠΟΕ. Ως εκ τούτου, κρίνεται σκόπιμο να επιδιωχθεί απαλλαγή από το άρθρο I.1 της ΓΣΔΕ 1994 σύμφωνα με το άρθρο IX:3 της Συμφωνίας του Μαρακές για την ίδρυση του Παγκόσμιου Οργανισμού Εμπορίου (Συμφωνία ΠΟΕ).3.  Η Ευρωπαϊκή Ένωση υπέβαλε τη σχετική αίτηση στις 26 Οκτωβρίου 2011.4.  Το Γενικό Συμβούλιο του Παγκόσμιου Οργανισμού Εμπορίου θα εξετάσει την εν λόγω αίτηση.5.  Για τον λόγο αυτό, κρίνεται σκόπιμο η θέση της Ευρωπαϊκής Ένωσης στις συνεδριάσεις του Γενικού Συμβουλίου του ΠΟΕ να τάσσεται υπέρ της έγκρισης της αίτησης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η θέση της Ευρωπαϊκής Ένωσης στο Γενικό Συμβούλιο του Παγκόσμιου Οργανισμού Εμπορίου είναι να εγκριθεί η επέκταση της απαλλαγής του ΠΟΕ για τα Δυτικά Βαλκάνια έως τις 31 Δεκεμβρίου 2016. Η θέση αυτή εκφράζεται από την Επιτροπή.Άρθρο 2Η παρούσα απόφαση αρχίζει να ισχύει την ημερομηνία της έκδοσής της.[τόπος], [ημερομηνία]Για το ΣυμβούλιοΟ Πρόεδρος